cyanic-selkie/wikianc huggingface dataset:
Անտոն Ռուբինշտեյն
Կենսագրություն
Վերադառնալով Ռուսաստան՝ հանդես է եկել իբրև դաշնակահար և դիրիժոր, ծավալել հասարակական լայն գործունեություն։ Ռուբինշտեյնի նախաձեռնությամբ ու ղեկավարությամբ Պետերբուրգում հիմնվել են՝ Երգեցիկ ակադեմիան (1858), Ռուսական երաժշտական ընկերությունը (1859), Ռուսաստանի առաջին կոնսերվատորիան՝ Պետերբուրգում (1862), որի տնօրենն ու պրոֆեսորն էր 1862-1867 թթ. և 1887-1891 թթ.: Դասավանդել է դաշնամուր, ստեղծագործություն, գործիքավորում, ստեղծել և վարել դաշնամուրային երաժշտության պատմության դասընթացը (1887-1888), աշակերտներից էր Պ․ Ի․ Չայկովսկին։
Ռուբինշտեյնի գլուխգործոցն է «Դև» օպերան (ըստ Միխայիլ Լերմոնտովի)։ Հայաստանում «Դև»-ը առաջին անգամ ներկայացվել է Գյումրիում, 1924 թվականի ամռանը՝ Շարա Տալյանի գլխավորած օպերա-օպերետային խմբի ուժերով։ 1946 թվականին և 1965 թվականին բեմադրվել է Ա. Սպենդիարյանի անվան օպերայի և բալետի ազգային ակադեմիական թատրոնում։ Ռուբինշտեյնի գրական երկերից են՝ «Ինքնակենսագրական հուշեր։ 1829-1889» (1889), «Երաժշտությունը և նրա ներկայացուցիչները» (1891), «Մտքեր և աֆորիզմներ» (1904), «Քաղաքականություն և կրոն» (1906)։ Նրա նախաձեռնությամբ կազմակերպվել է Ռուբինշտեյնի անվան դաշնակահարների և կոմպոզիտորների միջազգային մրցույթ (1890, Պետերբուրգ)։
Գրականություն
Կատեգորիա:Ռուս դաշնակահարներ Կատեգորիա:Ռուս կոմպոզիտորներ Կատեգորիա:Անձինք նամականիշերի վրա Կատեգորիա:Ռուս դիրիժորներ Կատեգորիա:Ռուս մանկավարժներ Կատեգորիա:Ռուս երաժշտագետներ Կատեգորիա:Ռուս հասարակական գործիչներ
Վորգա
Վորգա (Ворга), գյուղ Ռուսաստանի Սմոլենսկի մարզի Երշիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 1231 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Երշիչսկի շրջանի բնակավայրեր
The Instrumentalist
«Ինստրումենտալիստ» (անգլ.՝ The Instrumentalist, անգլերեն նշանակում է «գործիքավորող»), ամերիկյան ամսագիր է երաժշտության մանկավարժների համար՝ կենտրոնանալով դպրոցական խմբի և նվագախմբի վրա, ինչպես նաև կատարող արտիստների և կոմպոզիտորների վրա։ Հիմնադրվել է Տրաուգոտ Ռոհների կողմից (1906-1991 թթ.)։ Դրա առաջին հրատարակությունը եղել է 1946 թվականի սեպտեմբեր/հոկտեմբեր ամիսներին։ Նրա սկզբնական հասցեն եղել է Գլեն Էլլինում, Իլինոյս։ Ներկայիս հոլդինգային ընկերությունը՝ The Instrumentalist Publishing Co.-ն Իլինոյսի կորպորացիա է, որը հիմնված է Նորթֆիլդում, Իլինոյս, և ղեկավարվում է Ջեյմս (Ջիմ) Տրաուգոտ Ռոհների (ծնված 1940 թ.), Նախագահի և նրա երկու երեխաների՝ Էնն Ռոներ Կալիսի և Ջեյմս Մեթյու Ռոհների կողմից։ Նրանք համապատասխանաբար հրատարակիչն են, հրատարակչի օգնականն ու խմբագիրը ։ «Ինստրումենտալիստ»-ը հրատարակում է տարեկան 10 թողարկում, սակայն իրավունք է վերապահում փոփոխել թողարկումների քանակը, ներառյալ ցանկացած ֆորմատի դադարեցում և բաժանորդագրության բաշխման եղանակի փոխարինում և/կամ փոփոխում ։
= Ծանոթագրություններ = = Արտաքին հղումներ = Պաշտոնական կայք (անգլերեն)
Կատեգորիա:ԱՄՆ-ի ամսագրեր Կատեգորիա:ԱՄՆ-ում հրատարակվող երաժշտական ամսագրեր
Քայնի թիվ
Քայնի թիվ, տեսքի ամբողջ թիվ։ Որոշվում է նաև համարժեք բանաձևով՝ ։
Քայնի թիվը 4-ի n-րդ աստիճանի և (n + 1)-րդ Մերսենի թվի գումարն է։ Քայնի թվերն ուսումնասիրել է Քլեթուս Էմանուելը։ Նա այս թվերն անվանել է իր աղջկա անունով ։
Առաջին մի քանի Քայնի թվերն են՝ 7, 23, 79, 287, 1087, 4223, 16639, 66047, 263167, 1050623, 4198399, 16785407, ... ։
n-րդ Քայնի թվի երկուական ներկայացումը բաղկացած է մեկ մեկից, n − 1 իրար հաջորդող զրոներից և ևս n + 1 իրար հաջորդող մեկերից, կամ, հանրահաշվորեն ներկայացված,
Այսպես, օրինակ, 23-ի երկուական ներկայացումը 10111 է, 79-ինը՝ 1001111 և այլն։ n-րդ Քայնի թվի և n-րդ Քերոլի թվի միջև տարբերությունը հավասար է երկուսի (n + 2)-րդ աստիճանին՝ 2^{n + 2}։
Սկսած 7-ից, յուրաքանչյուր երրորդ Քայնի թիվը բաժանվում է 7-ի։ Այդ իսկ պատճառով, որպեսզի Քայնի թիվը լինի պարզ թիվ, նրա n ինդեքսը չպետք է լինի 3x + 2 տեսքի, որտեղ x > 0։ Առաջին մի քանի Քայնի պարզ թվերն են՝ 7, 23, 79, 1087, 66047, 263167, 16785407 ։
2006 թվականի դրությամբ, ամենամեծ հայտնի Քայնի պարզ թիվը n = 281621 ինդեքսի դեպքում ստացվող Քայնի թիվն է, որը մոտավորապես հավասար է 5.5×10169552-ի։ Այն հայտնաբերել է Քլեթուս Էմանուելը 2005 թ․ նոյեմբերին՝ օգտագործելով Ֆիլ Քարմոդիի k-մաղը և OpenPFGW-ն։ Այդ թիվը 46-րդ Քայնի պարզ թիվն է։
Արտաքին հղումներ
Կատեգորիա:Ամբողջ թվերի հաջորդականություններ
Լը Մենիլ Սիմոն (Կալվադոսի գավառ)
Լը Մենիլ Սիմոն (Le Mesnil-Simon), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 160 մարդ, բնակչության խտությունը` 16.68 մարդ/կմ²։ Բնակավայրը զբաղեցնում է 9.59 կմ² տարածք։
Աշխարհագրություն
Գտնվում է Փարիզ քաղաքից 170 կմ արևմուտք, Կան քաղաքից` 37 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 107 աշխատունակ (15-64 տարեկան) բնակիչ, որոնցից ակտիվ էին 71-ը, իսկ ոչ ակտիվները` 36։ Ակտիվության ցուցանիշը կազմում է 66,4 %։ 71 աշխատունակ մարդկանցից աշխատել է 66 անձ (36 տղամարդ և 30 կին)։ Գործազուրկ են եղել 5 անձ (1 տղամարդ և 4 կին)։ 36 անաշխատունակներից 11-ը եղել են աշակերտներ կամ ուսանողներ, 15-ը` թոշակառուներ, իսկ 10-ը չեն աշխատել տարբեր պատճառներով ։
Սարգիս Բ Հասան-Ջալալյանց
Սարգիս Բ Հասան-Ջալալյան, Աղվանից (Գանձասարի) կաթողիկոս 1810-1815 թվականներին, այնուհետև Արցախի թեմի միտրոպոլիտ։ Նախ կրոնավորել է Գանձասարում, 1797-1808 թվականներին եղել Հաղպատի միաբանության առաջնորդը։ Կաթողիկոս է ընտրվել եղբորորդու՝ Բաղդասարի աջակցությամբ։ Ամենայն Հայոց կաթողիկոսության ենթակայությունից դուրս գալու հակվածություն ցուցաբերելու համար արքեպիսկոպոս (հետագայում՝ կաթողիկոս) Ներսես Աշտարակեցին ցարական կառավարության միջոցով վերացրել է Աղվանից կաթողիկոսությունը՝ Արցախի թեմին վերապահելով միտրոպոլիտության իրավունք։
Ծանոթագրություններ
Կատեգորիա:Հայ կրոնական գործիչներ Կատեգորիա:Հասան-Ջալալյաններ Կատեգորիա:Աղվանքի կաթողիկոսներ
Նիկոս Կունդուրոս
Նիկոս Կունդուրոս, հույն կինոռեժիսոր, սցենարիստ, պրոդյուսեր, նկարիչ և մոնտաժոր։
Կենսագրություն
Նիկոս Կունդուրոսը ծնվել է 1926 թվականի դեկտեմբերի 15-ին Կրետեում։ Միջնակարգ կրթությունն ավարտելուց հետո ընդունվել է Աթենքի գեղարվեստի դպրոց, որտեղ սովորել է կերպարվեստ և քանդակագործություն։ Հունաստանի ազատագրական պատերազմի տարիներին անդամակցել է ազգային ազատագրական բանակի «ԷԼԱՍ» զինվորական կազմակերպությանը։ Իր ձախակողմյան դիրքորոշման պատճառով Նիկոսը նորընտիր դիկտատուրային կառավարության կողմից աքսորվում է Մակրոնիսոս կղզի։
Աքսորից վերադառնալուց որոշ ժամանակ անց՝ 28 տարեկան հասակում, Նիկոսն իր առաջին քայլերն է անուն կինոմատոգրաֆիայի ասպարեզում։ Այս ոլորտում նա իր նորամուտը նշում է «Մաղիկի պոլիս» ֆիլմով, որտեղ նա միավորում է նեոնեալիզմ ազդեցությունն իր գեղարվեստական տեսակետի հետ։
Նիկոս Կունդուրոսն առավել հայտնի է որպես «Օ դրակոս» բարդ, նորարարական ֆիլմի հեղինակ։ Այդ ֆիլմը մեծ հեղինակություն է բերել հեղինակին Հունաստանում և Եվրոպայում՝ արժանանալով հունական և միջազգային բազմաթիվ կինոփառատոնների կարևոր մրցանակների։ Նրա 1963 թվականին լույս տեսած «Երիտասարդ Ափրոդիտեները» ֆիլմը Բեռլինի միջազգային կինոփառատոնում արժանացել է արծաթե մրցանակի՝ լավագույն ռեժիսորական աշխատանքի համար ։ Նիկոս Կունդուրոսը եղել է Մոսկվայի 14-րդ միջազգային կինոփառատոնի ժյուրիի անդամ ։
Ծանոթագրություններ
Կատեգորիա:Հույն ռեժիսորներ Կատեգորիա:Հույն նկարիչներ
Ժանսեմ
Ժանսեմ (Հովհաննես Միրիջանի Սեմերջյան),, Ֆրանսիա), հայազգի նկարիչ, ՀՀ ԳԱԱ արտասահմանյան անդամ (2002)։
Կենսագրություն
1922 թվականին ընտանիքով հաստատվել է Սալոնիկում, որտեղ էլ անց է կացրել մանկությունը, այնուհետև ամուսնու վախճանվելուց հետո, Ժանսեմի մայրը՝ 1931 թվականին, որդու կոտրված ոտքը բուժելու նպատակով մեկնում է Ֆրանսիա, հաստատվում է Փարիզի Իսի լե Մուլինո արվարձանում։ Սովորել է Մոնպառնասի «ազատ ակադեմիաներ»-ում (1934-1936), ավարտել Փարիզի Դեկորատիվ արվեստի բարձրագույն դպրոցը (1939), ապա մեկ տարի կատարելագործվում է Սաբաթիեի արվեստանոցում։ Փարիզի զարդարվեստի բարձրագույն դպրոցի շրջանավարտ Ժանսեմը 1944 թվականից սկսել է ցուցադրվել Անկախների սալոնում ՝ «Ջութակահարը» նկարով, իսկ 50-ականներին արդեն արժանացել է մի շարք մրցանակների՝ Ֆրանսիայում, եվրոպական մի քանի այլ երկրներում, Մեքսիկայում։ 1956 թվականին Ժանսեմը ընտրվում է երիտասարդ նկարիչների սալոնի նախագահ, իսկ 1958 թվականին Մեքսիկայում շահում է Կոմպարեզոն։ Ժանսեմի կտավներից շատերը հանգրվան են գտել Եվրոպայի ու ԱՄՆ-ի մի շարք թանգարաններում ու անհատական հավաքածուներում։ Ժանսեմը այն բացառիկ նկարիչներից է, ում կենդանության օրոք բացվել է իր անվան երկու թանգարան՝ երկուսն էլ Ճապոնիայում։
Ստեղծագործական ուղի
Ստեղծագործության առաջին շրջանում հանդես է եկել զուտ ազգային թեմաներ շոշափող գործերով՝ Ժանսեմի ինքնատիպ ռեալիստական կոմպոզիցիաները տոգորված են խոր մարդասիրությամբ՝
Ստեղծել է գունավոր ու միագույն վիմագրություններ, նկարազարդումներ (Սերվանտեսի, Բոդլերի և այլոց գրքերի)։ Ժանսեմի կտավներին բնորոշ դեղնականաչ գունաշարը հաճախ զուգորդվում է կարմիր, զուտ կանաչ և նարնջագույն գունագծերով։ Այդ գործերի մի մասը այժմ ցուցադրվում է Փարիզի հայկական արվեստի թանգարանում։ Ժանսեմի ստեղծագործության թեման սկիզբ է առնում իր մանկության հիշատակներից՝ մայր ժողովրդի մեծ արհավիրքից։ Ֆրանսիական տեսաբանությունը Ժանսեմին բնութագրել է իբրև միզերաբլիստ՝ թշվառների նկարիչ ։
Ցուցահանդեսներ
Ժանսեմը ունեցել է տասնյակ անհատական ցուցահանդեսներ՝ Փարիզում, Նյու Յորքում, Չիկագոյում, Լոնդոնում, Տոկիոյում, Հռոմում, Բրյուսելում, Լոզանում, Բեյրութում և այլուր։ Ֆրանսիական արվեստի ցուցահանդեսի հետ նրա գործերը ներկայացվել են նաև Մոսկվայում։
Ժանսեմը Հայաստանում
Ժանսեմն առաջին անգամ Հայաստան է այցելել 1973 թվականին։ 2001 թվականին Հայաստանի Հանրապետության նախագահ Ռոբերտ Քոչարյանի հրավերով Ժանսեմը կրկին այցելեց Հայաստան և 2000-2001 թթ. ընթացքում իր վրձնած «Եղեռն» շարքը՝ բաղկացած 34 կտավներից նվիրեց Հայոց ցեղասպանության թանգարանին։ Ցեղասպանության թանգարան ինստիտուտում գործում է Ժանսեմի սալոնը, որտեղ ցուցադրվում է նրա «Ցեղասպանություն» շարքը։
Արտաքին հղումներ
Կատեգորիա:Ստեղծագործական կեղծանուններ Կատեգորիա:Պատվո շքանշանի ասպետներ (Հայաստան) Կատեգորիա:ՀՀ ԳԱԱ արտասահմանյան անդամներ Կատեգորիա:Ֆրանսահայ նկարիչներ
Անաստասիա Կորոտկայա
Անաստասիա Կորոտկայա, ավելի կարճ՝ Նաստիա Կորոտկայա (ուկր.` Анастасі́я Коро́тка, ), ուկրաինացի հաղորդավարուհի և դերասանուհի։
Կարիերա
«Причём здесь мы» խմբի կազմում խաղացել է Ուկրաինայի ազգային ՈւՀԱ-ում։ Տեղափոխվելով Կիև` դառնում է « Большая Разница» նախագծի ուկրաինական տարբերակի մասնակից։
2012-2013 թվականներին եղել է ողջ ԽՍՀՄ երկրներում հայտնի «Орёл и решка» նախագխի հաղորդավրուհի (իր ապագա ամուսին Անդրեյ Բեդնյակովի հետ)։ Անաստասիա Կորոտկայայի դեբյուտը հեռուստատեսությունում եղել է (չհաշվելով « Большая Разница» նախագիծը) «Большие чувства» երիտասարդական հեռուստասերիալը, որը մեկնարկել է 2013 թվականին «Пятница» հեռուստաալիքով։ Նույն տարվա ընթացքում հայտնվում է «Супергерои» հեռուստասերիալում։ Ինչպես նաև Անդրեյ Բեդնյակովի հետ միասին սկսել են «Свидание со звездой» և «Как фишка ляжет» (սառեցված է) նախագծերը։
Անձնական կյանք
2014 թվականի օգոստոսի 31-ին ամուսնացել է ուկրաինացի հայտնի հաղորդավար Անդրեյ Բեդնյակովի հետ։ 2015 թվականին ծնվել է նրանց աղջիկը ։
Արտաքին հղումներ
Կատեգորիա:Ուկրաինացի դերասանուհիներ Կատեգորիա:Ուկրաինացի հաղորդավարներ Կատեգորիա:1985 ծնունդներ Կատեգորիա:«Орел и решка» նախագիծ
Virgin Records
Virgin Records, բրիտանական ձայնագրման լեյբլ, հիմնադրված անգլիացի ձեռներեցներ՝ Ռիչարդ Բրենսոնի, Սայմոն Դրեյձերի և Նիկ Պաուէլի կողմից 1972 թվականին։ 1992-ին լեյբլը վաճառվեց Thorn EMI լեյբլին, դառնալով հզոր EMI ընկերության դուստր լեյբլը։ Virgin Records-ին պատկանում են հետևյալ լեյբլները՝ Astralwerks, Caroline Records, Higher Octave Music, Narada, Noo Trybe Records, Vernon Yard Recordings ։
Արտաքին հղումներ
Կատեգորիա:Ձայնագրման լեյբլներ
Ավակ Ուզլյան
Ավակ Հարությունի Ուզլյան , հայազգի ռուս պրոֆեսիոնալ բռնցքամարտիկ, հանդես է եկել թեթև և առաջին կիսամիջին քաշային կարգերում։ Ռուսաստանի միջազգային կարգի սպորտի վարպետ (2012), Ռուսաստանի առաջնության քառակի բրոնզե մեդալակիր (2010, 2011, 2014, 2015), միջազգային և ազգային սիրողական մրցաշարերի հաղթող։ Պրոֆեսիոնալ բռնցքամարտով զբաղվում է 2018 թվականից։
Կենսագրություն
Ավակ Ուզլյանը ծնվել է 1992 թվականի հունվարի 3-ին, Աբխազական ԽՍՀ Գուլրիփշի շրջանի Շաումյանովկա գյուղում, Արթուր Ջանիկի Ուզլյանի և Իրինա Ավակի Ցուգուրյանի ընտանիքում։ Բռնցքամարտով սկսել է զբաղվել 8 տարեկանից, հոր՝ Արթուրի ղեկավարությամբ, մանկուց հայրը Ավակ և Տիգրան Ուզլյաններին սովորեցրել է բռնցքամարտ։
Ավարտել է Կալինգրադի մարզի օլիմպիական ռեզեվի ուսումնարանը ։
2012 թվականի դեկտեմբերին եղբոր՝ Տիգրանի հետ ստեղծել են բռնցքամարտի հանդերձանքի TIGAVA ապրանքանիշը։
Սիրողական կարիերա
Անցկացրել է 61 մենամարտ, որից 21-ում հաղթել է։ 2005 թվականին առաջին անգամ մասնակցել է կրտսեր պատանիների Ռուսաստանի առաջնությանը և բրոնզե մեդալ նվաճել՝ հայտնվելով ազգային հավաքականում, 2006 թվականին իր արդյունքը բարելավել է մինչև Ռուսաստանի առաջնության արծաթե մեդալ։ 2007-2008 թվականներին Իգոր Ֆրոլովի գլխավորությամբ դարձել է Ռուսաստանի չեմպիոն ավագ պատանիների շրջանում՝ դրանով իսկ իրավունք ստանալով մասնակցելու Եվրոպայի առաջնությանը, որտեղ դարձել է Եվրոպայի լավագույն բռնցքամարտիկ։ 17 տարեկանում դարձել է Ռուսաստանի սպորտի վարպետ։
Բառացիորեն ներխուժել է մեծահասակների բռնցքամարտ 2010 թվականին Սանկտ Պետերբուրգում կայացած Ռուսաստանի առաջնությունում 18 տարեկանում՝ դառնալով բրոնզե մեդալակիր ։ 2011 թվականին Ավակը կրկնել է իր հաջողությունը Ուֆայում կայացած Ռուսաստանի առաջնությունում և ընդգրկվել բռնցքամարտի ազգային թիմի կազմում ։ 2012 թվականին ստացել է «Միջազգային կարգի սպորտի վարպետ» կոչում՝ հաղթելով և դառնալով Բուլղարիայի Ստրանջայի միջազգային A կարգի մրցաշարի լավագույն բռնցքամարտիկ։ 2012 թվականի դեկտեմբերին դարձել է Եվրոպայի չեմպիոն 19-22 տարեկան երիտասարդների առաջնությունում՝ եզրափակիչում հաղթելով Օլիմպիական խաղերի բրոնզե մեդալակիր Էվալդաս Պյատրաուսկասին ։ 2014 թվականին Դոնի Ռոստովում կայացած Ռուսաստանի առաջնությունում դարձել է բրոնզե մեդալակիր ։ 2015 թվականին Սամարայում Ռուսաստանի առաջնությունում նա կրկին դարձել է բրոնզե մեդալակիր ։ 2016 թվականին դարձել է Կասպիյսկում կայացած Մագոմեդ-Սալամ Ումախանովի հիշատակի միջազգային մրցաշարի հաղթող մինչև 64 կգ քաշային կարգում ։ 2020 թվականին Ռուսաստանի ՆԳՆ բռնցքամարտի առաջնությունում մինչև 64 կգ քաշային կարգում զբաղեցրել է առաջին տեղը ։
Պրոֆեսիոնալ կարիերա
Առաջին մենամարտը կայացել է 2018 թվականի սեպտեմբերի 22-ին։ Ընդհանուր առմամբ անցկացրել է 5 մենամարտ և հաղթել բոլորում, որոնցից երկուսը նոկաուտով։
Ծանոթագրություններ
Կատեգորիա:Ռուս բռնցքամարտիկներ
Զադորնոե
Զադորնոե (Задорне, Çoñğurçı), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Չոնգրավ։
2001 թվականի տվյալներով Զադորնոե գյուղում բնակվում էր 211 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Չեռնոմորսկոեի շրջանի բնակավայրեր Կատեգորիա:Ուկրաինայի գյուղեր
Սայլ
Սայլ, անվավոր փոխադրամիջոց։ Լինում է երկանիվ և քառանիվ։ Տարածված է եղել գրեթե բոլոր ժողովուրդների մոտ։
Հայաստանի բրոնզեդարյան հնավայրերից (Լճաշեն, Ներքին Գետաշեն և այլն) հայտնաբերվել են ինչպես երկանիվ, այնպես էլ քառանիվ սայլեր ու դրանց առանձին մասեր։ Նախնական սայլերի անիվները պատրաստել են հոծ տախտակից (սկավառակաձև) և ամրացրել սռնուն (պտտվել է շարժական սռնու հետ միասին)։ Թեթև և դյուրաշարժ դարձնելու համար հետագայում պատրաստել են ճաղավոր անիվներ, որոնք պտտվել են անշարժ սռնու շուրջ։ Փայտյա անիվը ամրացնելու համար եզրերը պատել են կաշվով, հետագայում՝ մետաղյա օղերով։
Ըստ բեռան ծանրության և ճանապարհի դժվարության՝ սայլը քաշել են մեկից մի քանի զույգ լծկաններ (եզ, գոմեշ, ձի, էշ և այլն)։ Շարժիչավոր փոխադրամիջոցների համընդհանուր տարածումից հետո սայլը գրեթե դուրս է մղվել գործածությունից։
Կատեգորիա:Սայլերի տեսակներ
Մարիթ Միքելսփլաս
Մարիթ Միքելսփլաս (Marit Mikkelsplass, ), նորվեգացի դահուկորդուհի, օլիմպիական խաղերի բազմակի չեմպիոնուհի։
Աշխարհի գավաթում  Մարիթը առաջին անգամ ելույթ է ունեցել 1985 թվականին, իսկ արդեն 1997 թվականի հունվարին տարել է իր առաջին հաղթանակը աշխարհի գավաթում։ Աշխարհի գավաթում ունի ընդամենը 2 հաղթանակ ։ Մարիթի լավագույն ձեռքբերումը աշխարհի գավաթում եղել է 1997 թվականից 1998 թվականների մրցաշրջանում գրավելով 5-րդ տեղը։
1994 թվականին Լիլեհամերում տեղի ունեցած օլիմպիական խաղերում կրկին նվաճել է արծաթե մեդալ 30 կմ դասական մրցավազքում, ինչպես նաև 15 կմ մրցավազքում զբաղեցրել է 14-րդ տեղը։
1998 թվականին Նագանոյում տեղի ունեցած օլիմպիական խաղերում  նվաճել է իր երրորդ օլիմպիական արծաթը, էստեֆատ ոճում, բացի այդ 15 կմ դասական մրցավազքում զբաղեցրել է 5-րդ տեղը, 30 կմ մրցավազքում 14-րդ և 9-րդ տեղը։
Իր կարիերայի ընթացքում մասնակցել է չորս օլիմպիական խաղերի, որոնցում նվաճել է երկու արծաթե և մեկ բրոնզե մեդալ։
Արտաքին հղումներ
Կատեգորիա:Նորվեգացի դահուկավազորդուհիներ Կատեգորիա:Օլիմպիական չեմպիոններ
Սոնչինո (Իտալիա)
Կոմունայի հովանավորն է Սուրբ Մարտին Տուրը։ Տոնը նշվում է նոյեմբերի 11-ին։
Բնակչություն
Բնակչությունը ըստ 2008 թվականի մարդահամարի տվյալների կազմում է 7440 մարդ, իսկ խտությունը՝ 162 մարդ/կմ²։
Աշխարհագրություն
Կոմունայի տարածքը հավասար է 45 կմ²։
Ծանոթագրություններ
Կատեգորիա:Իտալիայի բնակավայրեր
Հացենի ամերիկյան
Հացենի ամերիկյան, ձիթազգիների ընտանիքի, հացենի ցեղի բույս։
Նկարագրություն
Խոշոր ծառեր են՝ 20-35 (երբեմն՝ 40) մ բարձրությամբ և մինչև 1 մ-ի հասնող բնի տրամագծով։ Երիտասարդ տարիքում կեղևը մոխրավուն է, հարթ, ավելի ուշ մուգ մոխրավուն է, ճաքճքված։ Սաղարթը լայն-ձվաձև է։ Ընձյուղները կապտամոխրավուն կամ դարչնագույն են, մերկ կամ թեթևակի մազմզուկապատ, սպիտակավուն ոսպնյակներով։ Բողբոջները գորշաշիկավուն են կամ բաց դարչնագույն։ Տերևները ունեն մինչև 30 սմ երկարություն, կազմված 7 (երբեմն՝ 3-9) տերևիկներից, որոնք երկարավուն ձվաձև են կամ երկարավուն էլիպսաձև, գագաթում աստիճանաբար սրված, սեպաձև կամ կլորավուն հիմքով, ամբողջաեզր կամ վերևի մասում ատամնաեզր, վերևի կողմից՝ մուգ կանաչ, երբեմն՝ դեղնականաչ, ներքևի կողմից՝ բաց կանաչավուն կամ կապտականաչավուն, մինչև 15 սմ երկարությամբ և 6 սմ լայնությամբ, բարակ կոթունավոր (0,5-1,5 սմ)։ Ծաղիկները բաժանասեռ են։ Վարսանդային ծաղիկներն ունեն մինչև 10 սմ երկարություն, առէջայինները հավաքված են կարճ փնջերում։ Սևապտուղներն ունեն 2,5-3,5 սմ երկարություն, փոսիկավոր կամ հազվադեպ՝ սուր գագաթով։ Ընկուզիկը գլանաձև է, փքված։ Ցանքից առաջ սերմերը 3-4 ամիս տևողությամբ ստրատիֆիկացիայի են ենթարկում։
Տարածվածություն
Տարածված է Հյուսիսային Ամերիկայում, Նոր Շոտլանդիայից և Նյու-Բրանսուիկայից մինչև Ֆլորիդա, արևմուտքում՝ հյուսիսային Քվեբեկով և Օնտարիոյով մինչև արևելյան Միննեսոտի, Նեբրասկա, Կանզաս, Օկլահոմա, հյուսիսարևմտյան Արկանզաս և Տեխաս։ Արագ է աճում, լուսասեր է, ավելի ցրտադիմացկուն, քան մյուս տեսակները, երաշտադիմացկուն է, հողի նկատմամբ պահանջկոտ չէ։ Առանձնապես մեծ հետաքրքրություն է ներկայացնում ընկուզատերև այլատեսակը, որի տերևները խոշոր են, աշնանը գունավորվում են ծիրանագույն կամ դեղին։ Մեր հանրապետությունում տարածված է ամենուրեք, սակայն աննշան քանակությամբ։
Էկոլոգիական խումբը՝ XII: Մշակության հավանական շրջանները՝ 1-32 :
Ծանոթագրություններ
Կատեգորիա:1753 թվականին նկարագրված բույսեր
Սոլնցեպյոկ (ՀԿՌՀ)
ՏՕՍ-1Ա (ТОС-1А), համազարկային կրակի՝ ծանր հրանետային համակարգ (ԾՀՀ) (тяжёлая огнемётная система, ТОС): Հանդիսանում է ՏՕՍ-1-ի մոդիֆիկացիան՝ ձևափոխումը։
ՏՕՍ-1Ա Սոլնցեպյոկ
ՏՕՍ-1Ա «Սոլնցեպյոկ»-ը՝ (ՏՕՍ-1 «Բուրատինո») ծանր հրանետի նոր մոդիֆիկացիան է։ ՏՕՍ-1Ա մոդիֆիկացիան արտադրվում է 2001 թվականից։ Համակարգի հիմնական խնդիրն է հետևակի և զրահատանկային զորամիավորումների աջակցությունը։
ՏՕՍ-1 «Բուրատինո» և ՏՕՍ-1Ա «Սոլնցեպյոկ» համակարգերի հիմնական տարբերությունները՝
Մարտական կիրառում
ՏՕՍ-1Ա Համակարգի կիրառումը մարտական պայմաններում կարող է զգալիորեն փոխել ուժերի հարաբերակցությունը հօգուտ կիրառող կողմի։ Միայն մեկ թերմոբարիկ, այսինքն՝ ջերմաճնշային կամ ծավալա-դետոնացնող զինամթերքի կիրառումը իր հզորությամբ քիչ է տարբերվում ոչ մեծ մարտավարական միջուկային լիցքի պայթյունից, ինչը ահաբեկող ազդեցություն է ունենում հակառակորդի զորքերի վրա ։ Կարող է մոտ 3 կմ շառավղով ամեն ինչ այրել ու մոխրացնել, ոչնչացնել քաղաքի ամբողջ մի բնակելի թաղամաս ։
Մարտական կիրառումը Սիրիայում
ՏՕՍ-1 «Բուրատինոն» կամ նրա ՏՕՍ-1Ա «Սոլնցեպյոկ» մոդիֆիկացիան կիրառվել են նաև Սիրիայում Իսլամական Պետություն ահաբեկչական կազմակերպության զորքերի դեմ մղված մարտերում՝ Սիրիայի բանակի կամ նրան սատարող ռուսական ուժերի կողմից՝ սկսած 2015 թվականի հոկտեմբերի առաջին տասնօրյակից, ինչի մասին բազմաթիվ տեղեկություններ կան համաշխարհային լրատվադաշտում      ,,:
Մարտական կիրառումը Արցախում՝ 2016թ. ապրիլի Քառօրյա պատերազմի ժամանակ
Ըստ լրատվամիջոցների հաղորդումների, մասնավորապես՝ ՌԱԶՄԻՆՖՈ համացանցային լրատվամիջոցի՝ Արցախում շփման գծի ողջ երկայնքով ընթացող թեժ բախումների ժամանակ ադրբեջանական կողմը՝ մարդկային և զինտեխնիկայի մեծ կորուստներից սարսափած, 2016թ. ապրիլի 4-ին՝ ժամը 11:20-ի սահմաններում Արցախյան ռազմաճակատի հյուսիսարևելյան ուղղությամբ առաջին անգամ կիրառել է ՏՕՍ-1Ա Սոլնցեպյոկ ծանր հրանետներ։ Նշված զինատեսակի կիրառումից հայկական կողմը կորուստ չի ունեցել, ըստ Արցախի Պաշտպանության Բանակի կայքի ։
Սոլնցեպյոկ ՏՕՍ-1Ա-ի կատարելագործումը
Ըստ մամուլում հայտնված տեղեկությունների՝ ՏՕՍ-1Ա «Սոլնցեպյոկ» ծանր հրանետի համար ստեղծվում է ավելի հեռահար հրթիռ։ Մասնավորապես, սեպտեմբեր 21, 2016-ինհայկական ՌԱԶՄԻՆՖՈ համացանցային լրատվամիջոցը հաղոչդել է հետևյալը. Այս տարվա վերջին նախատեսված է ավարտել ՏՕՍ-1Ա «Սոլնցեպյոկ» ծանր հրանետի համար նախատեսված նոր, հեռահար հրթիռների փորձարկումները:Այս մասին հայտնում է ռուսաստանյան «Իզվեստիյա» լրատվակայքը։ Լրատվակայքի հաղորդմամբ՝ նոր հրթիռը կարող է ոչնչացնել հակառակորդի ամրաշինական կառույցները, կենդանի ուժը և զրահատեխնիկան՝ արձակվելով 10 կմ հեռավորության վրա։ Ինչպես փոխանցում է լրատվակայքը՝ չնայած հեռահար հրթիռի հստակ բնութագիրը դեռևս հայտնի չէ, սակայն իրենց տվյալներով հրաձգության հեռավորությունը ավելի հին՝ М0.1.01.04М հրթիռի համեմատ աճել է 1,5-2 անգամ՝ 5-6-ից մինչև 10 կմ։ Հիշեցնենք, որ այս տարվա (2016) փետրվարին Հայաստանի և Ռուսաստանի միջև կնքված 200 միլիոն դոլարի պայմանագրով պատվիրված սպառազինության ցուցակի մեջ առկա են նաև ՏՕՍ-1Ա «Սոլնցեպյոկ» ծանր հրանետային համակարգեր։ «Իզվեստիյայի» փոխանցմամբ համակարգն արդեն առկա է նաև Հայաստանի սպառազինության մեջ։ Ավելի վաղ այս համակարգերից գնել է նաև Ադրբեջանը, սակայն 2016-ի ապրիլին այս համակարգերն օգտագործելու Ադրբեջանի փորձերը ձախողվել են. Պաշտպանության բանակը խոցել է հրանետներից մեկը, ինչից հետո Ադրբեջանի զինուժն այլևս չի կիրառել դրանք ։
Ծանոթագրություններ
Կատեգորիա:Զենք այբբենական կարգով Կատեգորիա:Ռուսաստանի ինքնագնաց հրետանի Կատեգորիա:ԽՍՀՄ ինքնագնաց հրետանի Կատեգորիա:Աֆղանական պատերազմի զրահատեխնիկա (1979—1989) Կատեգորիա:Համազարկային կրակի ռեակտիվ համակարգեր Կատեգորիա:Ռեակտիվ հրանետեր Կատեգորիա:Հրկիզող զենքեր Կատեգորիա:Ինքնագնաց հրետանին այբբենական կարգով Կատեգորիա:Սպառազինության համակարգեր
Հուգո Ռոմեո Գուերա Կաբրերա
Հուգո Ռոմեո Գուերա Կաբրերա (Hugo Romeo Guerra Cabrera, ), ուրուգվայցի ֆուտբոլիստ ։
Ակումբային կարիերա
Գուերան խաղացել է Արգենտինայի ֆուտբոլի առաջնությունում` անդամակցելով Gimnasia y Esgrima La Plata, Huracán, Բոկա Խունիորս և Ferro Carril Oeste-ֆուտբոլային ակումբներին ։ Նաև մասնակցել է Մեքսիկայի ֆուտբոլի առաջնությանը` միանալով Տոլուկա թիմին։
Միջազգային կարիերա
Գուերան 1992-1993 թվականների ընթացքում Ուրուգվայի ֆուտբոլի ազգային հավաքականի կազմում ընդգրկվել է 8 անգամ ։ Նա խաղացել է Ուրուգվայի համար 1993 թվականին կայացած Կոպա Ամերիկա մրցաշարին ։ Գուերան իր դեբյուտն է գրանցել Բրազիլիայի դեմ ընկերական հանդիպման ժամանակ, 1992 թվականի ապրիլի 30-ին Մոնտեվիդեոյի Սենտենարիո մարզադաշտում, երբ Ուրուգվայի ազգային հավաքականի մարզիչն էր Լուիս Ալբերտո Կուբիլյան։
Նա մահացել է 2018 թվականի մայիսի 11-ին, 52 տարեկան հասակում, սրտի կանգի պատճառով ։
Մեղվաթագ փռված
Մեղվաթագ փռված, բակլազգիներ ընտանիքի, մեղվաթագ ցեղի բույս։
Վերման (Ֆրանսիա)
Բնակչությունը (2012)՝ 1 061 մարդ։
Մեղվաթագ փռված
Նկարագրություն
Թուփ է` մինչև 1 մ բարձրությամբ, հաճախ ցրված, մազմզուկապատ ընձյուղներով։ Տերևները եռամասն են, մազմզուկապատ, մինչև 1 սմ երկարությամբ, կոթունավոր։ Տերևիկները հակառակ ձվաձև են, էլիպսաձև կամ երկարավուն հակառակ ձվաձև, 1,5—2,5 սմ երկարությամբ, վերևի կողմից` թեթևակի մազմզուկապատ, ներքևի կողմից ծածկված են խիտ, բրդանման, պառկած մազմզուկներով։ Ծաղիկները դեղին են, բացվելիս` դարչնագույն, հավաքված երիտասարդ ընձյուղների ծայրային գլխիկանման ծաղկաբույլերում։ Ունեն ծաղկակիցներ։ Բաժակն ունի մոտ 1 սմ երկարություն, բրդամազ-մըզուկապատ է, առագաստը արտաքին կողմից ծածկված է մետաքսանման աղվամազով։ Ունդերն ունեն մոտ 3 սմ երկարություն, բրդամազմզուկապատ են։ Ծաղկում է հունիս-հուլիս ամիսներին։
Վերման (Ֆրանսիա)
Տնտեսություն
2010 թվականին աշխատունակ տարիք (15-64 տարեկան) ունեցող 669 մարդկանցից 466-ը տնտեսապես ակտիվ են եղել, 203-ը՝ պասիվ (ակտիվության ցուցանիշը՝ 69,7% է, 1999 թվականին՝ 70,1%)։ 466 ակտիվ բնակիչներից աշխատել են 419-ը (232 տղամարդ, 187 կին), գործազուրկ է եղել 47 մարդ (22 տղամարդ և 25 կին)։ 203 պասիվներից 65 հոգի եղել են աշակերտ կամ ուսանող, 85-ը՝ թոշակառու, 53 պասիվ են եղել այլ պատճառներով ։
Մահու (գյուղ, Վիռու-Նիգուլա շրջան)
Մահու (Mahu), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
Վերման (Ֆրանսիա)
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ Կատեգորիա:Ֆրանսիայի բնակավայրեր
Մեղվաթագ փռված
Տարածվածություն
Տարածված է Արևմտյան Եվրոպայի կենտրոնական և հարավային շրջաններում։ Աճում է բաց, քարքարոտ լանջերում, լուսավոր անտառներում, ծովի մակարդակից մինչև 1500 մ բարձրությունների վրա։ Հայաստանում պայմաններում հազվադեպ է մշակվում։ Լավ է աճում Երևանում, Կիրովականում, Իջևանում։ Պիտանի է ստորին և միջին լեռնային գոտիների բնակավայրերը կանաչապատելու համար ։
Ծանոթագրություններ
Կատեգորիա:Բակլազգիներ
Մահու (գյուղ, Վիռու-Նիգուլա շրջան)
2011 թվականի տվյալներով գյուղում բնակվում էր 25 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Վիռու-Նիգուլա շրջանի բնակավայրեր Կատեգորիա:Էստոնիայի գյուղեր
Աստերոիդների ցանկ (31601-31700)
Աստերոիդների ցանկ (31501-31600) * Աստերոիդների ցանկ * Աստերոիդների ցանկ (31701-31800)
Սկորոպուսկովսկի
Սկորոպուսկովսկի (Скоропусковский), քաղաքատիպ ավան Ռուսաստանի Մոսկվայի մարզի Սերգիևո-Պոսադսկի շրջանի կազմում։
Բնակչությունը 2010 թվականին գրանցված տվյալներով կազմում էր 5458 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Մոսկվայի մարզի Սերգիևո-Պոսադսկի շրջանի բնակավայրեր
Արամ Խոսրով
Արամ Խոսրով, հայ դերասան, ռեժիսոր։ Հայկական ԽՍՀ վաստակավոր արտիստ։
(6206) Կորադոլամբերտի
(6206) Կորադոլամբերտի (Corradolamberti), աստերոիդ աստերոիդների հիմնական գոտում։ Հայտնաբերվել է 1985 թվականի հոկտեմբերի 15-ին Էդվարդ Բոուելի կողմից Անդերսոն Մեսայում ։
Արամ Խոսրով
Կենսագրություն
Արամ Խոսրովը ծնվել է Ալեքսանդրապոլում (այժմ՝ Գյումրի)։ Բեմ է բարձրացել 1919 թվականին Թիֆլիսում, երբ մասնակցել է հայերեն մի քանի ներկայացումների։ Վրաստանում խորհրդային կարգերի հաստատումից հետո խաղացել է Թիֆլիսի հայկական թատերախմբում ։
(6206) Կորադոլամբերտի
Միջին հեռավորությունը Արեգակից կազմում է 2,831055 ա. մ., առավելագույնը մոտենում է 2,7179 ա. մ. հեռավորության վրա և հեռանում 2,9442 ա. մ. ։ Արեգակի շուրջ մեկ ամբողջական պտույտ է կատարում 1739,89 երկրային օրվա ընթացքում, իր ուղեծրով շարժվելով միջինում 0,20691 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,1° անկյուն։
Արամ Խոսրով
Կենսագրություն
Ունեցել է նաև ռեժիսորական գործունեություն։ Նա ստեղծել է փոքր թատերախմբեր և նրանց հետ շրջագայել Հարավային Կովկասի հայաշատ բնակավայրերում։ Արամ Խոսրովն է առաջին անգամ նման խումբ ստեղծել Վրաստանի Թելավ քաղաքում և հանդես եկել ներկայացումներով։ Մասնավորապես, բեմադրվել են «Պատվի համար», «Քին», «Մակբեթ», «Չար ոգի», «Անմեղ մեղավորներ» և այլ պիեսներ ։
1930-ական թվականների սկզբներից Արամ Խոսրովը սկսել է գործել Հայաստանում։ Նա աշխատել է հանրապետության շրջանային թատրոններում, եղել է նրանցից մի քանիսի հիմնադիրը։ Լենինականում (այժմ՝ Գյումրի) 1933 թվականին կազմակերպել է Պատանի հանդիսատեսի թատրոնը, այնտեղ բեմադրել «Գիքորը», «Քեռի Թովմասի տնակը» և այլ պիեսներ ։
1958 թվականին ստեղծել է կույրերի թատերական ինքնագործ առաջին խմբակը, որը գործել է վեց տարի։ Խմբի հետ բեմադրել է «Չար ոգի», «Նամուս» պիեսները ։
Տարիների ընթացքում խաղացել է մի քանի տասնյակ դերեր, որոնցից ամենահիշարժաններն են Գիժ Դանիելը («Չար ոգի»), Պոլիվեյը («Բեկում»), Դերասանը («Հատակում») և այլն ։
Երևանի հեռուստատեսության ստուդիայի հիմնադրման առաջին օրվանից աշխատել է այնտեղ՝ գլխավորելով բեմադրական արտադրամասը ։
Ծանոթագրություններ
Կատեգորիա:Հայ դերասաններ Կատեգորիա:Հայ ռեժիսորներ
Կապան (բերդ)
Կապան, սահմանային բերդ և լեռնանցք Կիլիկյան Հայաստանում, Զեյթունից հարավ-արևմուտք, Ֆռնուզ և Աստվածաշեն լեռների միջև։ Կապանը պաշտպանում էր Դաշտային Կիլիկիայի մատույցները։
Առաջին անգամ հիշատակվում է որպես Լևոն Ա իշխանի (1129-1137) տիրույթ։ Լևոնի գերեվարությունից հետո գրավել են սելջուկյան թուրքերը, բայց շուտով այն ազատագրել է Թորոս Բ-ն։
Ռուբեն Բ իշխանը 1182 թվականին Կապանի հսկողությունը հանձնել է եղբորը՝ Լևոն Բ-ին Հայոց գահը ժառանգելուց հետո Լևոն Բ Կապանի պաշտպանությունը հանձնել է իր վասալներից լատին իշխան Տանգրին։
1217 թվականին Իկոնիայի Քեյքաուս Իզեդդին սուլթանը թեև պաշարել է Կապանը և Շողականի մերձակա դաշտի ճակատամարտում հաղթել հայկական փոքրաթիվ զորքին, սակայն չի կարողացել գրավել այն։ Կիլիկիայի հայոց պետության անկումից հետո էլ Կապանը մնում էր հայերի ձեռքում։ 20-րդ դարի սկզբին Կապանի մերձակա համանուն ավանում ապրում էին ավելի քան 400 տուն հայեր, որոնք տեղահան ու բնաջինջ եղան 1915-1921 թվականներին։
Այժմ էլ նշմարվում են Կապանի ավերակները։
Կատեգորիա:Հայկական բերդեր և ամրոցներ (Թուրքիա) Կատեգորիա:12-րդ դարի հայկական բերդեր և ամրոցներ Կատեգորիա:Թուրքիայի Միջերկրածովյան տարածաշրջան Կատեգորիա:Թուրքիայի փոքր քաղաքներ
Ջունգլիներ
Ջունգլիներ (անգլերեն՝ Jungle-ջանգալ, հինդի և մարատհի լեզուներով՝ անտառ, խիտ մացառուտներ), ծառաթփուտային մացառուտներ՝ բարձր, կոշտ ցողունավոր խոտերի համակցությամբ։ Ջունգլիներ են կոչվում նաև ծառային լիաններով միահյուսված անանցանելի խիտ անտառներն ու թփուտները։ Տարածված են արևադարձային և մերձարևադարձային կլիմա ունեցող վայրերի ճահճապատ հողերում (առավելապես Հնդկաստանում, Հնդկաչինում, Զոնդյան կղզիներում և այլուր)։ Բնորոշ են ակացիաները, ստերկուլիան, ռոտանգովյան արմավենին, հսկա բամբուկները, բարձրախոտերը և այլ ծառատեսակներ։
Վորգաշոր
Վորգաշոր (Воргашор), քաղաքատիպ ավան Ռուսաստանի Կոմիի հանրապետության Վորկուտա քաղաքային օկրուգի կազմում։
Բնակչությունը 2011 թվականին գրանցված տվյալներով կազմում էր 12000 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1964 թվականին հիմնադրված բնակավայրեր Կատեգորիա:Ռուսաստանի Կոմիի հանրապետության Վորկուտա քաղաքային օկրուգի բնակավայրեր
Կոդեքս (հեռուստասերիալ)
«Կոդեքս» (The Code), դրամա ժանրի ամերիկյան հեռուստասերիալ, որը սկսել է հեռարձակվել 2019 թվականի ապրիլի 9-ից « CBS » հեռուստաալիքով։
2019 թվականի հուլիսի 24-ին՝ առաջին եթերաշրջանի հեռարձակումից հետո, «CBS» հեռուստաընկերությունը դադարեցրել է հեռուստասերիալի հեռարձակումը ։
Սյուժե
Ֆիլմը ռազմական իրավաբանների մասնագիտական և անձնական կյանքի մասին է։ Մինչդեռ «Ծովային կատուները» պաշտպանում են շարքային քաղաքացիների կյանքը, ռազմական իրավաբանները պաշտպանում են «Ծովային կատուների» և ԱՄՆ բանակի այլ ներկայացուցիչների շահերը։
Քննադատների արձագանք
Հեռուստասերիալն արժանացել է կինոքննադատների միջին արձագանքին   ։ « Rotten Tomatoes » կայքում ֆիլմն ունի 36% վարկանիշ՝ հիմնված 10-ից 6,5 միջին միավորով 11 գրախոսության վրա ։ « Metacritic » կայքում ֆիլմն ունի 100-ից 56 գնահատական՝ հիմնված 5 գրախոսության վրա, որոնք համապատասխանում են «խառը կամ միջին ակնարկներ» կարգավիճակին ։
Ծանոթագրություններ
Կատեգորիա:2019 հեռուստասերիալներ Կատեգորիա:Անգլերեն հեռուստասերիալներ Կատեգորիա:2010-ականների ամերիկյան դրամա հեռուստասերիալներ
Մոխրագույն
Գույնի կոորդինատները՝
HEX
RGB¹ (r, g, b) (190, 190, 190)
CMYK² (c, m, y, k) (0, 0, 0, 25)
HSV (h, s, v) (0°, 0%, 75%)
Կատեգորիա:Գույներ
Առանձար
Կենսագրություն
Ծնվել է Թալասում (Կեսարիա)։ Սովորել է Կարինի Սանասարյան վարժարանում։ Ավարտելուց հետո վերադարձել է ծնողների կալվածքը՝ Բաղդադի մոտ գտնվող Ֆելուճե գյուղաքաղաք, այնուհետև տեղափոխվել Եվրոպա, սովորել Մյունխենի, ապա ավարտել է Ցյուրիխի համալսարանը, մեկնել Եգիպտոս և Ալեքսանդրիայի հայկական դպրոցում մոտ մեկ տարի աշխատել ուսուցիչ։ 1907 թվականին եղել է Ալեքսանդրիայի, 1908-1913 թվականներին՝ Ադանայի ազգային վարժարանների տնօրենը։
Մահացել է 1913 թվականի սեպտեմբերի 13-ին Ադանայում ։
Ստեղծագործական ուղի
Գրել է ուսանողական տարիներից։ Առաջին ակնարկ-թղթակցությունը տպագրել է 1899 թվականին Կահիրեի «Արշալույս» լրագրում։ 1901 թվականից աշխատակցել Է Թիֆլիսի «Մուրճ» ամսագրին, ուր և տպագրել է իր բոլոր նորավեպերը։ 1905 թվականին Թիֆլիսում, առանձին գրքով հրատարակվել է Առանձարի «Վշտի ծիծաղ» վերնագրով պատմվածքների ժողովածուն։ Նրա գործերի մի մասը «Վշտի ծիծաղ» խորագրով Երևանում առաջին անգամ լույս Է տեսել 1961 թվականին։ 1982 թվականին «Հայ դասականների գրադարան» մատենաշարով մեկ հատորում լույս են տեսել Թլկատինցու, Լևոն Բաշալյանի և Առանձարի գործերից։ Հիշյալ գրքում Առանձարի գործերից զետեղված են «Մորուքի սանտրը», «Բուրդի վաճառականություն», «Կախաղանեն ... ամուսնություն», «Երկու պատկեր», «Վշտի ծիծաղ», «Նորավեպին նորավեպը», «Հոսհոսն ու ինտելեգենտը», «Հոգուս համար», «Տասը տարի ետքը» պատմվածքները։
Ծանոթագրություններ
Կատեգորիա:Հայ երգիծաբաններ Կատեգորիա:Հայ գրողներ Կատեգորիա:Գրական կեղծանուններով հայտնի հեղինակներ Կատեգորիա:19-րդ դարի հայ գրողներ Կատեգորիա:Հայերն Օսմանյան կայսրությունում Կատեգորիա:Օսմանյան կայսրության գրողներ
ՊԵԳԻԴԱ
ՊԵԳԻԴԱ, Հայրենասեր եվրոպացիներն ընդդեմ Արևմուտքի իսլամականացման (գերմ. Patriotische Europäer gegen die Islamisierung des Abendlandes, PEGIDA), Դրեզդենում ստեղծված քաղաքական շարժում։ 2014 թ.-ի հոկտեմբերից բողոքի ակցիաներ է կազմակերպում Եվրոպայի իսլամականացման դեմ։
Գործունեությունը
Պեգիդա շարժումը հիմնադրվել է Դրեզդենում և 2014 թ. հոկտեմբերից բողոքի ցույցեր է կազմակերպում, որպեսզի դրանով ազդի Գերմանիայի կառավարության միգրացիոն քաղաքականության վրա։ Չնայած ՊԵԳԻԴԱ-ին մեղադրում են աջ ծայրահեղականության համար՝ կառույցի հիմնական մասը կազմված է միջին դասի ներկայացուցիչներից, հասարակ աշխատավորներից եւ գերմանացի բյուրգերներից։
Գաղափարախոսությունը
2014 թ.-ի դեկտեմբերին ՊԵԳԻԴԱ-ն հրապարակեց իր մանիֆեստը, որում շարժումն իր գործունեության հիմնական նպատակն էր համարում Գերմանիայի քրիստոնեական մշակույթի պաշտպանությունը. բացի այդ, կոչ էր արվում հանդուրժողականություն ցուցաբերել չափավոր մուսուլմանների նկատմամբ։ Հրապարակված մանիֆեստում իսլամիզմը որակվում է որպես կնատյաց և կոպիտ գաղափարախոսություն։
Զայցևո (գյուղ, Չեռնոմորսկոեի շրջան)
Զայցևո (Зайцеве, Musa Ali), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Մուսալի։
2006 թվականի տվյալներով Զայցևո գյուղում բնակվում էր 132 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Չեռնոմորսկոեի շրջանի բնակավայրեր Կատեգորիա:Ուկրաինայի գյուղեր
Վորզոգորի
Վորզոգորի (Ворзогоры), գյուղ Ռուսաստանի Արխանգելսկի մարզի Օբեժսկի շրջանի կազմում։
Բնակչությունը 2010 թվականին գրանցված տվյալներով կազմում էր 110 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Արխանգելսկի մարզի Օբեժսկի շրջանի բնակավայրեր
Սիրավեպ
Սիրավեպ, գրական ժանր։ Այս ժանրի ստեղծագործությունների կենտրոնում երկու մարդկանց հարաբերություններն ու ռոմանտիկ սերն են, ինչպես նաև ենթադրում է «հուզական բավարարվածություն ու լավատեսական եզրափակում» ։ Սիրավեպն ունի բազմաթիվ ենթաժանրեր՝ ֆենտեզի, պատմավեպ, գիտական ֆանտաստիկա, միստիկա։
Ժանրը հայտնի է ԱՄՆ-ում (այն կազմել է 2004 թվականին վաճառված փափուկ շապիկով գրքերի 55 %-ը), Եվրոպայում, Ավստրալիայում։ Համաձայն 2014 թվականին կատարված հարցումների՝ Ռուսաստանում այն ընտրել են հարցվածների 13 %-ը ։ Սիրավեպերը լույս են տեսնում 90 լեզուներով։ Գրքերի մեծ մասը, սակայն, գրված են անգլալեզու հեղինակների կողմից։ Չնայած սիրավեպերի մեծ ժողովրդականությանն ու լավ վաճառքին, ժանրը հաճախ նաև ենթարկվում է քննադատության և ծաղրի։
Պատմություն
Սեմյուել Ռիչարդսոնի «Պամելան կամ փոխհատուցված առաքինություն» սենտիմենտալ վեպը, որ տպագրվել է 1740 թվականին, ժամանակակից սիրավեպի ամենավաղ օրինակն է։ «Պամելան» ստեղծագործությունն առաջին հռչակավոր վեպն է, որի սյուժեն հիմնված է սիրահետումների վրա և պատմվում է հերոսուհու տեսանկյունից։ Ի տարբերություն այդ ժամանակների շատ վեպերի՝ «Պամելան» ունի երջանիկ ավարտ։ Գիրքն առաջին բեսթսելլերներից մեկն է, հինգ վերահրատարակությունները տպագրվել են առաջին հրատարակումից հետո 11 ամսվա ընթացքում ։ Ջեյն Օսթինը մեծ ազդեցություն է ունեցել ժանրի վրա, նրա «Հպարտություն և նախապաշարմունք» (1813) վեպն անվանել են «երբևէ գրված լավագույն սիրավեպը» ։
Ժանրը ժողովրդականություն է ձեռք բերել Առաջին համաշխարհային պատերազմից հետո։ 1919 թվականին Մեծ Բրիտանիայում հրատարակվել է Էդիթ Մոդ Հալլի «Շեյխ» վեպը, որը դարձել է չափազանց հայտնի։ Նրա հիման վրա նկարահանվել է համանուն ֆիլմը (1921)։ Գրքի հերոսն առևանգում է հերոսուհուն և ուժով նվաճում նրա սերը։ Վեպն առաջիններից մեկն էր, որ գեղարվեստական գրականության մեջ ներկայացրել է բռնաբարության մասին ֆանտազիան։ Չնայած այդ ժամանակ կանայք ավելի մեծ անկախություն էին նվաճել, բայց հրատարակիչների կարծիքով ընթերցողները մինչամուսնական սեռական հարաբերությունները կարող էին ընդունել միայն բռնաբարության համատեքստում։ Այս և հաջորդ վեպերում բռնաբարությունը ներկայացվել է որպես ֆանտազիա, հերոսուհին հազվադեպ կամ երբեք սարսափ, սթրես չի զգում կամ հոգեբանական վնասվածքի չի ստանումВ :
Սիրավեպը զանգվածային շուկա է բերել Ջորջեթ Հեյերը։ Նրա «Սև թիթեռնիկ» դեբյուտային վեպը հրատարակվել է 1921 թվականին։ Գրելով Ջեյն Օսթինի ազդեցությամբ՝ նա համարվում է «Ռեգենտության դարաշրջանի պատմական սիրավեպի» ժանրի հիմնադիրը։ Քանի որ գոծողությունների վայրը տեղափոխվել է անցյալ, գրողը ուշադիր ուսումնասիրել է պատմական մանրամասները, որպեսզի ընթերցողներին օգնի հասկանալ այդ ժամանակահատվածը ։ Ի տարբերություն այդ ժամանակվա՝ սիրո մասին հայտնի մյուս գրքերի՝ Հեյերը գործողությունների վայրն օգտագործել է որպես սյուժեի գլխավոր շարժիչ ուժ։ Նրա հերոսները հաճախ ներկայացնում են 20-րդ դարի մտքեր, կերպարները մատնանշում են հերոսուհու այնպիսի տարօրինակություննեը, ինչպիսին է սիրելով ամուսնանալու ցանկությունը ։ Հեյերը բեղմնավոր գրող էր, նա մինչև իր մահը՝ 1974 թվականը, մեկ տարվա ընթացքում հրատարակել է 1-2 սիրավեպ ։
1930-ական թվականներին Mills and Boon բրիտանական հրատարակչությունն սկսել է թողարկել կոշտ կազմերով սիրավեպեր։ Գրքերը վաճառվել են շաբաթական գրադարանների միջոցով և շագանակագույն կազմի պատճառով հայտնի էին որպես «գրքեր շագանակագույնի մեջ»։ 1950 թվականին ընկերությունն սկսել է գրքերը վաճառքի համար առաջարկել Մեծ Բրիտանիայի թերթի բոլոր կրպակներում ։
1957 թվականին Harlequin Enterprises կանադական ընկերությունն սկսել է ԱՄՆ-ում տարածել Mills and Boon հրատարակչության վեպերը ։ Ավելի բաց բնույթի նյութերը չէին տպագրվում։ Գիտակցելով ժանրի ժողովրդականությունը՝ Harlequin ընկերության սեփականատեր Ռիչարդ Բոննիկասլը վերջապես որոշել է կարդալ իր գրքերը։ Նա ընտրել է առավել բաց վեպերից մեկը, և դա նրան դուր է եկել։ Նրա հրամանով ընկերությունը շուկայական հետազոտություն է անցկացրել այն վեպերի վերաբերյալ, որոնք ինքը կարդացել էր, և պարզվել է, որ դրանց վաճառքը գերազանցել է ավելի «անմեղ» վեպերի վաճառքին ։ Ընդհանրապես, ստեղծագործությունները կարճ էին ու կաղապարված, հերոսուհիները դուրեկան էին, մաքուր, անմեղ ու բարի։ Եթե նրանք աշխատում էին, ապա կանանց ավանդական աշխատավայրերում, այսինքն՝ բուժքույրեր էին, տնային դաստիարակչուհիներ և քարտուղարուհիներ։ Առավել ինտիմ տեսարանը գլխավոր հերոսների համբույրն էր ։
1971 թվականի հոկտեմբերի 1-ին Harlequin ընկերությունը գնել է Mills and Boon հրատարակչությունը։ Այդ պահին ժանրը հայտնի էր Մեծ Բրիտանիայի «խանդավառ հանրության շրջանում»։ Փորձելով ԱՄՆ-ում կրկնօրինակել Mills and Boon հրատարակչության հաջողությունը՝ Harlequin ընկերությունը կատարելագործել է իր բաշխիչ ու մարկետինգի համակարգը ։ Նրանք որոշել էին գրքերը վաճառել այնտեղ, «որտեղ կան կանայք», այսինքն՝ նույնիսկ սուպերմարկետներում, իսկ այնուհետև ուղղակի այն ընթերցողներին, որոնք համաձայնվում էին յուրաքանչյուր ամիս գնել որոշակի քանակությամբ գիրք ։ Յուրաքանչուր գիրք ուներ ճիշտ 192 էջ։
ԱՄՆ-ում առաջին իսկապես սիրված սիրավեպը եղել է Քեթլին Վուդիվիսի «Բոց և ծաղիկ» գիրքը՝ հրատարակված 1972 թվականին Avon Books հրատարակչության կողմից։ Դա առաջին վեպն էր, որ «հերոսներին հետևում է ննջասենյակում» ։ Բովանդակությունից բացի, գիրքն առաջիններից մեկն էր, որ միանգամից հրատարակվել է փափուկ կազմով, այն բաժանվել է դեղատներում և վաճառքի շատ այլ կետերում ։ Վեպը վաճառվել է ավելի քան 2 միլիոն օրինակով ։ Avon Books հրատարակչությունը Վուդիվիսի հաջորդ վեպը 1974 թվականին հրատարակելուց առաջ վերահրատարակել է  «Բոց և ծաղիկ» գիրքը, ինչպես նաև Ռոզմարի Ռոջերսի «Քաղցր դաժան սեր» («Sweet Savage Love») և «Խավար կրակներ» («Dark Fires») վեպերը, ընդ որում «Խավար կրակներ» վեպի 2 միլիոն տպաքանակը վաճառվել է առաջին երեք ամիսների ընթացքում։ 1975 թվականին վաճառվել է Avon հրատարակչության սիրավեպերի 8 միլիոն օրինակ ։ Հաջորդ տարի տպագրվել է ավելի քան 150 պատմական սիրավեպ, շատերը փափուկ կազմով, և վաճառվել է ավելի քան 40 միլիոն օրինակ ։
Արտաքին հղումներ
Կատեգորիա:Վեպեր սիրո մասին Կատեգորիա:Գրական ժանրեր
Մաիդլա (գյուղ, Մայդլա շրջան)
Մաիդլա (Maidla), գյուղ Էստոնիայի Իդա-Վիրումաա նահանգի Մայդլա շրջանում։
2011 թվականի տվյալներով գյուղում բնակվում էր 111 մարդ։
Զորյանոե (գյուղ, Չեռնոմորսկոեի շրջան)
Զորյանոե (Зоряне, Zorânoye), գյուղ Ուկրաինայի Ղրիմի Ինքնավար Հանրապետության Չեռնոմորսկոեի շրջանում։ Բնակավայրը նախկինում նաև անվանվել է Օտուզ։
2001 թվականի տվյալներով Զորյանոե գյուղում բնակվում էր 440 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Չեռնոմորսկոեի շրջանի բնակավայրեր Կատեգորիա:Ուկրաինայի գյուղեր
Գաղափարախոսականացում
Առաջին անգամ «Գաղափարախոսություն» հասկացությունը շրջանության մեջ է դրել Դեստյուտ դը Տրասին (1796)՝ նշանակելու համար գաղափարների մասին նոր էմպիրիկ գիտությունը, որը նրա կարծիքով, հնարավորություն է տալիս բացահայտել քաղաքականության, բարոյականության և այլն հաստատուն հիմքերը։ Այդ շրջանում այն ստանում է բացասական երանգավորում և ընկալվում է իբրև հայացքների ամբողջություն, որոնք կտրված են հասարակական կյանքի և իրական քաղաքականության պահանջներից և ունեն պատրանքային բնույթ։ Գաղափարախոսական հոսանքները իրենց ընդհանուր գծերով ձևավորվել են դեռևս հին աշխարհում, սակայն որպես քաղաքական կուսակցությունների և ուսմունքների հետ առնչվող երևույթ նկատվում է սկսած 17-րդ դարից։ Առաջին գաղափարախոսական հոսանքներից է ավանդապաշտությունը, որը պաշտպանել է ավանդական կարգերն ու հոգևոր արժեքները։ Ավանդապաշտությունից է սերվել դասական պահպանողականությունը, որը ձևավորվել է Անգլիայամ՝ 18-րդ դարում՝ ի հակադրության ֆրանսիական Լուսավորականության. ազատամտականության գաղափարախոսության։ 18-րդ դարում է ձևավորվում նաև դասական ազատամտականության Գաղափարախոսություն։ 19-րդ դարում Գաղափարախոսության գունաշարը համալրվում է ուտոպիական և գիտական սոցիալիզ­մի, մարքսիզմի, անարխիզմի և սոցիալիստական այլ գաղափարախոսություններով։ 20-րդ դարում գադափարախոսական կողմնորոշիչները գերազանցապես որոշվում էին ազատամտական, ժողովրդավարական, սոցիալիստական և պահպանողական հայեցակարգերի հակամարտությամբ և միաժամանակ դրանց համադրությամբ։
Ընդսմին, էապես ծևափոխվեցին դասական ազատամտականությունն ու պահպանողականությունը՝ վերածվելով նորազատամտականության և նորապահպանողականության։ Ազատամտական Գաղափարախոսության շրջանակներում սկզբնավորվում են մարդու իրավունքների և ազատությունների, մասնավորապես խոսքի ազատության, դավանանքի ազատության և դրանց պաշտպանության, սահմանադրականության հայեցակարգերը, որոնք էլ հանգեցնում են զաղափարախոսական պլյարալիտքի սկզբունքի ձևավորմանը։
Գրականություն
Է․ Աղայան «Արդի հայերենի բացատրական բառարան», հատոր 1-2, 1976 թվական, Երևան
А․ Б. Барихин "Большой юридический словарь", 2002 թվական, Москва
Կատեգորիա:Գաղափարախոսություններ
Ղարափափաղներ
Ղարափափաղներ (Qarapapaqlar, Karapapaklar, բառացի՝ սև փափաղներ), թյուրքալեզու ժողովուրդ   կամ ցեղախումբ ։ Որոշ հեղինակների կողմից համարվում են ադրբեջանցիների    կամ թուրքմենների ենթախումբ, իսկ լեզուն՝ ադրբեջաներենի կամ թուրքմեներենի բարբառ  ։ Ղարափափաղների հստակ թիվը հայտնի չէ, սակայն հավանաբար այն հասնում է հարյուր հազարների ։
Այժմ բնակվում են Թուրքիայի Հանրապետության Արդահանի (Ծովակ լճի ափերին), Կարսի և Աղրիի մարզերում    , Իրանի հյուսիս-արևմուտքում , Վրաստանի Քվեմո Քարթլի մարզում, Ադրբեջանական Հանրապետության հիմնականում Ղազախի և Աղստևի շրջաններում ։
Կազմ
1935 և 1950 թվականների Թուրքիայի մարդահամարներում թուրքերի և թուրքմենների հետ համատեղ համարվում են թուրքերեն խոսող միավորում։
Ծանոթագրություն
Կատեգորիա:Վրաստանի ազգեր Կատեգորիա:Իրանի ազգեր Կատեգորիա:Ադրբեջանի ազգեր Կատեգորիա:Թուրքիայի ազգեր Կատեգորիա:Ադրբեջանական ցեղեր
Կոմպոտ (աղանդեր)
Թարմ մրգերից կոմպոտի համար օգտագործում են հասած պտուղները՝ բույրը պահպանելու համար։ Մաքրած խնձորն ու տանձը առանձին-առանձին եփում են քիչ քանակությամբ շաքարավազի մեջ, ծիրանը, դեղձը և սալորը կորիզահան են անում և եռացնում ջրում։ Առանց ջերմային մշակման կոմպոտի մեջ ավելացնում են հատապտուղներ, կեղևզերծված և կտրատված ցիտրուսային մրգեր, սեխի և ձմերուկի միջուկ։ Մրգերի բույրը պահպանելու համար կոմպոտի մեջ համեմունքներ չեն օգտագործվում։ Մրգերի ու հատապտուղների վրա լցնում են սառեցված թափանցիկ օշարակ, որը սովորաբար պատրաստվում է կիտրոնի կամ նարնջի ցիտրուսակեղևով։ Կոմպոտը մատուցվում է կրեմանկայի մեջ թրմելուց հետո, մատուցելիս ավելացնում են օշարակ։ Կոմպոտի նման ուտեստ է «մրգեր օշարակի մեջը», որը ջրում չեն խաշում, այլ ենթարկում են ջերմային մշակման՝ առանց շաքարի օշարակի մեջ եռացնելու։ Մատուցման ժամանակ պահածոյացված մրգերի վրա լցվում է թափանցիկ շաքարի օշարակ։
Վլադիմիր Շենրոկի գրություններից և Վարվառա Ռեպնինայի խոսքերից հայտնի է, որ Նիկոլայ Գոգոլը սիրում էր աղանդներ և քաղցրավենիքներ և իշխանուհու կողմից անձամբ պատրաստված կոմպոտը անվանում էր «բոլոր կոմպոտների գլխավոր հրամանատար»։։
Գրականություն
Կատեգորիա:Մրգերով ուտեստներ Կատեգորիա:Աղանդեր Կատեգորիա:Եվրոպական խոհանոց Կատեգորիա:Մրգեր Կատեգորիա:Սննդամթերք Կատեգորիա:Ֆրանսիական աղանդեր Կատեգորիա:Ուտեստներ
Սզնի կեռասռնակավոր
Սզնի կեռասռնակավոր, վարդազգիների ընտանիքի, սզնի ցեղի բույս։
Նկարագրություն
Տերևաթափ, փոքր ծառ կամ թուփ է, 2,5-5 մ բարձրությամբ և 10-15 սմ բնի 380 տրամագծով։ Տերևները ներքևի կողմում մոմաշերտ չունեն, ավելի բաց գույնի են, քան վերևի կողմը։ Ներքևի կողմից ջղավորությունը դուրս է ցցված։ Տերևների բաժինները նեղ են, վերին մասում ատամնաեզր, գրեթե մերկ, մեծ մասամբ հնգաբլթակ։ Ճ ներքևի կողմում մոմաշերտ չունենյուղերը ծածկված են գորշամոխրավուն կեղևով։ Ընձյուղները մերկ են կամ թեթևակի մազմզուկապատ։ Ծաղկաբույլերը լայն են, ճյուղավորված, գրեթե մերկ։ Հիպանթիումը մազմզուկապատ է։ Պտուղները կարմիր են, ունեն մեկ կորիզ։
Կիրառություն
Կարելի է օգտագործել բարձրլեռնային շրջանները կանաչապատելու նպատակով։ Էկոլոգիական խումբը՝ Xllp: Մշակության հավանական շրջանները 1-32 ։
Ծանոթագրություններ
Կատեգորիա:Վարդազգիներ
Ռատոմիր Տվրդիչ
Ռատոմիր (Ռատո) Տվրդիչ (խորվ.` Ratomir "Rato" Tvrdić, ), խորվաթ նախկին բասկետբոլիստ։ Հանդես է եկել Հարավսլավիայի բասկետբոլի հավաքականում, որի կազմում մասնակցություն է ունեցել 1972 թվականի ամառային օլիմպիական խաղերին, ինչպես նաև հանդես եկել բազմաթիվ աշխարհի և Եվրոպայի առաջնություններում՝ հաղթելով բազմաթիվ ոսկե և արծաթե մեդալներ։
Տվրդիչն ակումբային բասկետբոլ խաղացել է «ԿԿ Սպլիտ» ակումբում՝ 1967-1975 թթ.։ «Սպլիտի» կազմում Տվրդիչը հաղթել է 2 ազգային առաջնություն (1971 թ., 1977 թ.), 3 Հարավսլավիայի առաջնություն (1972 թ., 1974 թ., 1977 թ.) և 2 Կորաչի գավաթ (1976 թ., 1977 թ.)։
Ազգային հավաքականի կազմում Տվրդիչն արժանացել է ՖԻԲԱ-ի աշխարհի առաջնության երկու արծաթե (1967 թ., 1974 թ.), մեկ ոսկե (1970 թ.), ինչպես նաև՝ ՖԻԲԱ-ի Եվրոպայի առաջնության մեկ արծաթե (1969 թ.) և երկու ոսկե մեդալների (1973 թ., 1975 թ.)։
Արտաքին հղումներ
Կատեգորիա:1943 ծնունդներ Կատեգորիա:Խորվաթ բասկետբոլիստներ
Հայկ Ղուլյան
Կենսագրություն
Ծնվել է 2001 թվականի մայիսի 8-ին Արցախի Հանրապետության Մարտունու շրջանի Շեխեր գյուղում։
2006-2018 թվականներին․ սովորել է Շեխերի միջնակարգ դպրոցում ։
2018 թվականին ընդունվել է Երևանի պետական համալսարանի «Միջազգային հարաբերություններ» ֆակուլտետի «Միջազգային հարաբերություններ» բաժինը։
Հայկը փայլուն արդյունքներ է գրանցել դպրոցականների առարկայական օլիմպիադաներում։ Տիրապետում էր հայերենին, ռուսերենին և անգլերենին։
Զինվորական ծառայություն
2019 թվականին զորակոչվել է Արցախի ՊԲ, որպես ժամկետային զինծառայող։ Ծառայության է անցել նախ Մեխակավանում, ապա Զինավանում։
Զոհվել է 2020 թվականի հոկտեմբերի 4-ին Մեխակավանում բեկորային վնասվածքից ։
Փրինս
Փրինս Ռոջերս Նելսոն, ամերիկացի երաժիշտ, երգիչ, վիրտուոզ կիթառահար (33-րդ հորիզոնական Rolling Stone ամսագրի ցանկում ), երգերի հեղինակ, երգահան, պրոդյուսեր, դերասան, ռեժիսոր։ Երկար ժամանակ հանդես է եկել «Փրինս» կեղծանվան տակ, բայց օգտագործել է նաև այլ կեղծանուններ։